Penyarut Gaza–Israel

Penyarut Gaza–Israel nyadi sebagi ari penyarut Israel-Palestin ke nyadi ba endur nya berengkah ari taun 1948, lebuh urung 200,000 ari lebih 700,000 iku rayat Palestin ke rari tauka dibuai ari rumah sida ngentapka diri ba Semenanjung Gaza nyadi orang tasah. Kenyau ari nya, raban militan Israel enggau Palestin udah belaban dalam 15 perang ba Semenanjung Gaza. Penyampau orang Palestin ke parai dalam perang Gaza (benung nyadi kenyau ari taun 2023) (70,000+) tinggi agi ari penyampau pemati ke dipegulai dalam semua perang bukai dalam penyarut Israel–Palestin.

Israel belaban dalam tiga perang ba Semenanjung Gaza ti maya dipegai Ejipr: Perang Palestin 1948, keterubah iya nguasa Gaza maya Penyarut Suez, enggau pengawa ngambi menua Gaza dalam taun 1967. Maya pengawa nguasa keterubah, 1% ari penyampau tubuh Semenanjung Gaza sekalika dibunuh, diperinsa tauka dijil Israel. Berindik ari dua timpuh penyarut tikas baruh, penyarut besai entara Israel enggau Palestin nyadi dalam Intifada Keterubah. Sempekat Oslo 1993 mai timpuh ti belelak. Tang, dalam taun 2000 Intifada Kedua nyadi. Nengah pengujung Intifada Kedua, Israel ngelengka diri ari Gaza dalam taun 2005, Hamas menang ba pengawa bepilih taun 2006 lalu ngerampas kuasa Gaza dalam taun 2007.

Dalam taun 2007, Israel neritka sekat darat, langit enggau tasik ba Semenanjung Gaza, ngubah kandang menua tu nyadi "rumah jil tebuka". Pengawa nyekat nya dikutuk mayuh nyadika sebengkah chara ngukum begulai,Graff, Peter (ed.). "U.N. experts say Israel's blockade of Gaza illegal". Reuters. Archived from the original on 15 June 2017. Retrieved 15 October 2023. "A panel of five independent U.N. rights experts [said] the blockade had subjected Gazans to collective punishment in 'flagrant contravention of international human rights and humanitarian law.'" seraya Israel ngetanka nya enggau kebuah beguna dikena nagang serang roket Palestin. Hamas ngumbai nya nyadika kangau perang. Serang Israel ngagai Gaza ba taun 2008–2009 ngujungka lebih 1,000 iku orang mati sereta rumah, sekula enggau sepital balat rusak. Operasyen Israel taun 2012 mega munuh lebih 100 iku orang.

Ba taun 2014, Israel nyerang Gaza dalam perang besai ke ngujungka pemati 73 iku peranak Israel (tebal agi soldadu) enggau 2,251 iku peranak Palestin (tebal agi orang periman). Penyarut nya ngujungka pengerusak ti "enda kala nyadi sebedau tu", ngerusak 25% rumah di Nengeri Gaza enggau 70% rumah di Beit Hanoun. Pengudah taun 2014, pekara ke tampak nyadi dalam konflik nya nyengkaum " Pejalai Besai Pulai " (2018–2019) enggau penyarut ba bulan November 2018, Mei 2019 enggau November 2019. Penyarut taun 2021 beujung 256 iku rayat Palestin enggau 15 iku rayat Israel bebadi nyawa.

Kena 7 Oktober 2023, raban militan Palestin nyerang Israel, munuh 1,143 iku orang (tebal agi orang periman) lalu ngepunka perang Gaza. Israel nimbal enggau ngebom Semenanjung Gaza lalu ngepunka serang ti udah munuh lebih 70,000 iku peranak Gaza naka bulan Disember 2025.

 Kereban sanding